
יבמות סג ע"א



טקסט הדף מנוקד



וְהַמַּלְוֶה סֶלַע לְעָנִי בִּשְׁעַת דׇּחְקוֹ עָלָיו הַכָּתוּב אוֹמֵר אָז תִּקְרָא וַה' יַעֲנֶה תְּשַׁוַּע וְיֹאמַר הִנֵּנִי


סִימָן אִשָּׁה וְקַרְקַע עֵזֶר זֹאת שְׁתֵּי הַבְרָכוֹת תַּגָּרֵי פָּחֲתִי אָמַר רַבִּי אֶלְעָזָר כׇּל אָדָם שֶׁאֵין לוֹ אִשָּׁה אֵינוֹ אָדָם שֶׁנֶּאֱמַר זָכָר וּנְקֵבָה בְּרָאָם וַיִּקְרָא אֶת שְׁמָם אָדָם וְאָמַר רַבִּי אֶלְעָזָר כׇּל אָדָם שֶׁאֵין לוֹ קַרְקַע אֵינוֹ אָדָם שֶׁנֶּאֱמַר הַשָּׁמַיִם שָׁמַיִם לַה' וְהָאָרֶץ נָתַן לִבְנֵי אָדָם


וְאָמַר רַבִּי אֶלְעָזָר מַאי דִּכְתִיב אֶעֱשֶׂה לּוֹ עֵזֶר כְּנֶגְדּוֹ זָכָה עוֹזַרְתּוֹ לֹא זָכָה כְּנֶגְדּוֹ וְאִיכָּא דְּאָמְרִי רַבִּי אֶלְעָזָר רָמֵי כְּתִיב כְּנַגְּדוֹ וְקָרֵינַן כְּנֶגְדּוֹ זִכָּה כְּנֶגְדּוֹ לֹא זָכָה מְנַגַּדְתּוֹ


אַשְׁכְּחֵיהּ רַבִּי יוֹסֵי לְאֵלִיָּהוּ אֲמַר לֵיהּ כְּתִיב אֶעֱשֶׂה לוֹ עֵזֶר בַּמָּה אִשָּׁה עוֹזַרְתּוֹ לָאָדָם אֲמַר לֵיהּ אָדָם מֵבִיא חִיטִּין חִיטִּין כּוֹסֵס פִּשְׁתָּן פִּשְׁתָּן לוֹבֵשׁ לֹא נִמְצֵאת מְאִירָה עֵינָיו וּמַעֲמִידָתוֹ עַל רַגְלָיו


וְאָמַר רַבִּי אֶלְעָזָר מַאי דִּכְתִיב זֹאת הַפַּעַם עֶצֶם מֵעֲצָמַי וּבָשָׂר מִבְּשָׂרִי מְלַמֵּד שֶׁבָּא אָדָם עַל כׇּל בְּהֵמָה וְחַיָּה וְלֹא נִתְקָרְרָה דַּעְתּוֹ עַד שֶׁבָּא עַל חַוָּה


וְאָמַר רַבִּי אֶלְעָזָר מַאי דִּכְתִיב וְנִבְרְכוּ בְךָ כֹּל מִשְׁפְּחֹת הָאֲדָמָה אֲמַר לֵיהּ הַקָּדוֹשׁ בָּרוּךְ הוּא לְאַבְרָהָם שְׁתֵּי הַבְרָכוֹת טוֹבוֹת יֵשׁ לִי לְהַבְרִיךְ בְּךָ רוּת הַמּוֹאֲבִיָּה וְנַעֲמָה הָעַמּוֹנִית כֹּל מִשְׁפְּחוֹת הָאֲדָמָה אֲפִילּוּ מִשְׁפָּחוֹת הַדָּרוֹת בָּאֲדָמָה אֵין מִתְבָּרְכוֹת אֶלָּא בִּשְׁבִיל יִשְׂרָאֵל כֹּל גּוֹיֵי הָאָרֶץ אֲפִילּוּ סְפִינוֹת הַבָּאוֹת מִגַּלְיָא לְאַסְפַּמְיָא אֵינָן מִתְבָּרְכוֹת אֶלָּא בִּשְׁבִיל יִשְׂרָאֵל


וְאָמַר רַבִּי אֶלְעָזָר עֲתִידִים כׇּל בַּעֲלֵי אוּמָּנִיּוֹת שֶׁיַּעַמְדוּ עַל הַקַּרְקַע שֶׁנֶּאֱמַר וְיָרְדוּ מֵאֳנִיּוֹתֵיהֶם כֹּל תֹּפְשֵׂי מָשׁוֹט מַלָּחִים כֹּל חֹבְלֵי הַיָּם עַל הָאָרֶץ יַעֲמֹדוּ וְאָמַר רַבִּי אֶלְעָזָר אֵין לְךָ אוּמָּנוּת פְּחוּתָה מִן הַקַּרְקַע שֶׁנֶּאֱמַר וְיָרְדוּ רַבִּי אֶלְעָזָר חַזְיַהּ לְהַהִיא אַרְעָא דִּשְׁדֵי בַּיהּ כְּרָבָא לְפוּתְיָא אֲמַר לֵיהּ אִי תִּשְׁדְּיֵיהּ לְאוּרְכָּ(י)ךְ הַפּוֹכֵי בְּעִיסְקָא טָב מִינָּךְ


רַב עָל לְבֵינֵי שֻׁ(י)בְלֵי חֲזָנְהוּ דְּקָא נָיְיפָן אֲמַר לְהוּ אִי נָיְיפַתְּ אִיתְנוֹפֵי הַפּוֹכֵי בְּעִיסְקָא טָב מִינָּךְ אָמַר רָבָא מְאָה זוּזֵי בְּעִיסְקָא כֹּל יוֹמָא בִּשְׂרָא וְחַמְרָא מְאָה זוּזֵי בְּאַרְעָא מִילְחָא וַחֲפוּרָה וְלֹא עוֹד אֶלָּא מַגְנְיָא לֵיהּ אַאַרְעָא וּמַרְמְיָא לֵיהּ תִּיגְרֵי


אָמַר רַב פָּפָּא זְרַע וְלָא תִּזְבֹּ(י)ן אַף עַל גַּב דְּכִי הֲדָדֵי נִינְהוּ הָנֵי מִבָּרְכָן זַבֵּין וְלָא תִּיזּוֹל הָנֵי מִילֵּי בִּיסְתַּרְקֵי אֲבָל גְּלִימָא לָא מִיתְרַמְיָא לֵיהּ


טוּם וְלָא תְּשַׁפֵּיץ שַׁפֵּיץ וְלָא תִּיבְנֵי שֶׁכׇּל הָעוֹסֵק בְּבִנְיָן מִתְמַסְכֵּן קְפוֹץ זְבֹ(י)ן אַרְעָא מְתוֹן נְסֵיב אִיתְּתָא נְחֵית דַּרְגָּא נְסֵיב אִיתְּתָא סַק דַּרְגָּא בְּחַר שׁוֹשְׁבִינָא


אָמַר רַבִּי אֶלְעָזָר בַּר אֲבִינָא אֵין פּוּרְעָנוּת בָּאָה לָעוֹלָם אֶלָּא בִּשְׁבִיל יִשְׂרָאֵל שֶׁנֶּאֱמַר הִכְרַתִּי גוֹיִם נָשַׁמּוּ פִּנּוֹתָם הֶחֱרַבְתִּי חוּצוֹתָם וּכְתִיב אָמַרְתִּי אַךְ תִּירְאִי אוֹתִי תִּקְחִי מוּסָר


רַב הֲוָה מִיפְּטַר מֵרַבִּי חִיָּיא אֲמַר לֵיהּ רַחֲמָנָא לַיצְּלָךְ מִמִּידֵּי דְּקָשֵׁה מִמּוֹתָא וּמִי אִיכָּא מִידֵּי דְּקָשֵׁה מִמּוֹתָא נְפַק דָּק וְאַשְׁכַּח וּמוֹצֶא אֲנִי מַר מִמָּוֶת אֶת הָאִשָּׁה וְגוֹ' רַב הֲוָה קָא מְצַעֲרָא לֵיהּ דְּבֵיתְהוּ כִּי אָמַר לַהּ עֲבִידִי לִי טְלוֹפְחֵי עָבְדָא לֵיהּ חִימְצֵי חִימְצֵי עָבְדָא לֵיהּ טְלוֹפְחֵי


כִּי גְדַל חִיָּיא בְּרֵיהּ אֲפֵיךְ לַהּ אֲמַר לֵיהּ אִיעַלַּיָא לָךְ אִמָּךְ אֲמַר לֵיהּ אֲנָא הוּא דְּקָא אָפֵיכְנָא לַהּ אֲמַר לֵיהּ הַיְינוּ דְּקָא אָמְרִי אִינָשֵׁי דְּנָפֵיק מִינָּךְ טַעְמָא מַלְּפָךְ אַתְּ לָא תַּעֲבֵיד הָכִי שֶׁנֶּאֱמַר לִמְּדוּ לְשׁוֹנָם דַּבֶּר שֶׁקֶר הַעֲוֵה וְגוֹ'


רַבִּי חִיָּיא הֲוָה קָא מְצַעֲרָא לֵיהּ דְּבֵיתְהוּ כִּי הֲוָה מַשְׁכַּח מִידֵּי צָיַיר לֵיהּ בְּסוּדָרֵיהּ וּמַיְיתֵי נִיהֲלַהּ אֲמַר לֵיהּ רַב וְהָא קָא מְצַעֲרָא לֵיהּ לְמָר אֲמַר לֵיהּ דַּיֵּינוּ שֶׁמְּגַדְּלוֹת בָּנֵינוּ וּמַצִּילוֹת אוֹתָנוּ




רש"י





	אז תקרא. לעיל מיניה כתיב כי תראה ערום וכסיתו היינו דוחק העני ומבשרך לא תתעלם היינו אוהב את שכניו שהן כקרוביו ומקרב את קרוביו ונושא בת אחותו: כנגדו. חלוקה עליו וסותרת דבריו: מנגדתו. מדלא כתיב יו''ד לשון נגדא דמלקות: חטים כוסס. בתמיה: זאת הפעם. מכלל דפעמים אחרים שמש ולא עלו בדעתו: שתי ברכות. כמו מבריך את הגפן (כלאים פ''ז מ''א): רות המואביה ונעמה העמונית. יצאו מהם מלכים ונביאים נעמה אמו של רחבעם ויצא ממנה חזקיה ואסא ויהושפע דהוו צדיקים גמורים וישעיהו הנביא דאמר מר אמוץ ואמציה אחים הוו (מגילה דף י:): שיעמדו על הקרקע. יניחו אומנותם לעסוק בחריש ובקציר: וירדו מאניותיהם כל תופשי משוט אל הארץ יעמדו: וירדו. לשון ירידת עניות: דשדי בה כרבא. זרע כרוב לישנא אחרינא כרבא חרישה כמו כרוב ותני (ב''ב דף יב.) כמה דמסיק תעלא מבי כרבא (נדה דף סה:): לפותיא. לרוחב הערוגה: אי תשדייה לאורכיך. כלומר אפילו תחזור ותחרשנה לא יועיל כלום לפי עסקא: דהפוכי בעסקא טוב. להרויח יותר: דקא נייפן. הרוח מנשבת זו בזו: אי תניפנו. כמה שתרצו תנופפו אין תועלת בהן לפי פרקמטיא תניפנו לשון הניפי לי במניפה (ב''מ דף פו.): חפורה. שחת ששכרה מועט ואוכל עשבים וחזיז במלח: חפורה. ירק מן התבואה עד שלא הביאה שליש: מגניא ליה אארעא. [משכבת אותו על הארץ] לשמור כל הלילה: [ומרמיא ליה תיגרי. בשבילה מתקוטט עם בני אדם]: זרע. תבואה לאכילת ביתך: ולא תזבון. לא תקנה תבואה מן השוק: ואע''ג דכי הדדי נינהו. אפילו חיטין בזול וקרקעך אינו חשוב ואין לך שכר לפי השעה אפ''ה הני מתברכין ברכה מצויה בדבר שאין לוקח בדמים ואין כלה מהר: ברכה. פלישו''ן בלע''ז: זבן ולא תיזול. מכור כלי תשמישך והשתמש בדמים בפרקמטיא קודם שתבא לידי עניות: ביסתרקי. כלי הבית טאפי''ט בלע''ז: אבל גלימא. שהיא להתכבד בלבישתה לא ימכור דלמא כי הדר בעי לה לא מתרמיא ליה הגונה כמותה: טום. תרגום של סתום כמו סתמום פלשתים (בראשית כו) טומינון פלשתאי טום ולא תשפוץ אם יש לך חור קטן בכותל רעוע סתום אותו מיד ולא תרחיב בנקב לשפץ בו טיט ולבנים הרבה ליפותו: שפוץ. פלשטי''ר בלע''ז. ואם בעל נפש אתה להנאות בנייניך הרחב הנקב ושפציהו להיות יפה. ולא תיבני. לא תפיל את כל הכותל ותבנהו: מתון נסיב איתתא. המתן עד שתבדוק מעשיה שלא תהא רעה וקנטרנית: נחית דרגא ונסיב איתתא. לא תקח אשה חשובה ממך שמא לא תתקבל עליה: שושבינא. אוהב טוב בחר לך אדם חשוב להדבק אחריו: בשביל ישראל. ליראם כדי שיחזרו בתשובה: חימצי. מין קטנית: אפיך לה. היה אומר האב לבנו אמור לאמך לעשות עדשים והוא אומר לה עשי חימצי והיא עושה עדשים: טעמא מלפך. פעמים שהבן מחכים את אביו אני היה לי לעשות כן: אבל אתה. דבר שקר הוא וכתיב למדו לשונם דבר שקר: כי הוה משכח מידי. דבר הראוי לה:





תוספות





	המלוה סלע לעני בשעת דחקו. מקשה ר''ת דבפ''ק דחגיגה (דף ה. ושם) אמר ומצאוהו צרות רבות ורעות זה הממציא מעות לעני בשעת דחקו ואומר ר''ת דהתם מיירי ששואל ממנו המושל מס וזקוק למכור ביתו או שדהו על כך וזה ממציא לו מעות ואם לא היה מוצא למכור היו מקילין מעליו והיינו צרות רבות שצריך למכור בזול ומפסיד הכל ומסיק עלה דהיינו דאמרי אינשי זוזא לעללא לא שכיח כלו' לקנות תבואה אין ממציאין לו מעות לתליתא שכיח כשדוחקין אותו למכור כמו תליוהו וזבין (ב''ב דף מז:) ורש''י פירש שם בענין אחר: אפילו ספינות הבאות מגליא לאספמיא. מכל דריש שבא לרבות אפילו הנך שאין עומדים אלא מעט בארץ: שאין לך אומנות פחותה כו'. אף על גב דרבי אלעזר גופיה קאמר לעיל כל אדם שאין לו קרקע אינו אדם צריך לומר קרקע לבנות עליו שידור בו וגם לצורך מזונותיו כדאמר רב פפא בסמוך זרע ולא תזבון והכא מיירי באדם שעיקר אומנותו בקרקע: זבין ולא תיזול. פי' בקונטרס לשון דלות כלומר מכור כלי תשמישך קודם שתעני וקשה דמאי שנא דנקט ביסתרקי טפי משאר מילי ונראה לר''ת כפירוש ר''ח דתיזול ענין אריגה כמו סתר זוללי בשוקא (חולין ס.) כלומר קנה בגדים ולא תארוג כי יותר תרויח בקנין מבאריגה אבל גלימא טוב לארוג דאימור לא מיתרמי ליה כרצונו:





ריטב"א

והמלוה סלע לעני בשעת דוחקו פי' לצורך מזונות אבל ממציא מעות לעני בשעת דוחק שאמרו לגנאי זהו כגון שהיה בעל חובו דוחקו למכור כלי תשמישו והוא ממציא לו מעות עליה'. תוס'





תוספות ישנים

והנושא בת אחותו לפי שהיא בת גילו כדאמרינן רוב בנים דומין לאחי לאחי האם י"מ [דנקט אחותו] דאחותו לא מציא למטרח להשיאה אבל לא נקט בת אחיו דאחיו טרח ומשיאה וי"מ דווקא בת אחותו אבל לא בת אחיו דאתי להפקיע מצות יבום:



אין לך [אומנות] פחותה מקרקע וא"ת והא איהו קאמר לעיל כל אדם שאין לו קרקע אינו אדם י"ל לדירתו יש לו לקנות או גם להשתכר למזונות (בנין) [ביתו] אבל להיות בה כל אומנתו אינו עושה כהוגן שאין לך אומנות פחותה מקרקע להיות בה כל עיקר מלאכתו:



זבין ולא תידול. פי' מכור כל תשמישך קודם שתהיה עני ולא נהירא דמאי קאמר ה"מ ביסתרקי אבל גלימא לא הרי יש לו למכור כל אשר לו קודם שיהיה עני ונראה לפרש כדאמרינן באלו טרפות סתר דולי בשוקא ור"ל זבין ולא תידול כלומר קנה בגדים ארוגים ולא תארוג שרגילות יותר למצוא בזול לקנות מלארוג וה"מ ביסתרקי אבל גלימא לא דודאי גלימא יש לו לארוג בביתו דלמא לא מתרמיא לה עשויה כתיקנה היטב כפי מדתו:





מהרש"א - חידושי הלכות מהדו"ב

גמרא והמלוה סלע לעני בשעת דוחקו כו' ובתוספות מקשי ר"ת והאמרינן פ"ק דחגיגה רעות רבות וצרות זה הממציא מעות לעני בשעת דוחקו ובפרק קמא דחגיגה כתבו התוספות בשם ריב"ן דכאן לחלק בין מלוה לממציא ונראה פירושו דמלוה סלע היינו שנתן לו סלע במזומנים וממציא מעות היינו שאינו נותן לו מזומנים רק בהמצאה ובתחבולה כגון שנותן לו סחורה או שאר שוה כסף שצריך להטריח ולמכור ולהפסיד במה שנותן לו והוא מוכרח לשלם לו במילואו וז"ש אח"כ היינו דאמרי אינשי זוזי לעללא לא שכיח לתליתא להפסד ולאיבוד כפרש"י שכיח דהיינו זוזי מעות מזומנים לקנות תבואה לא שכיח לתליתא דהיינו להפסד שצריך להיות לו הפסד שכיח והיינו כמו זיבורא ועקרבא שהם רפואות המתנגדים דבלא מעות דוחק לו ואם יקח מעות יהיו לו הפסד. ובזה מיושב אצלי מ"ש שם בגמרא סמוך לזה ר' יוחנן כי מטי להאי קרא בכי והיה כי תמצאן אותו רעות רבות וצרות אמר עבד שרבו ממציא לו רעות תקנה יש לו שצריך ליישב למה תלה הדבר כשרבו ממציא לו ולא אחר ודאי שהנמשל הוא על הקב"ה מ"מ הכל קשה ואם יש לו תקנה כשאחר ממציא לו רעות לבקש אותו ע"י רבו או ע"י אחרים כמו כן יוכל לפייס את רבו בבקשות ושאר השתדלות שלא יעשה לו רעות ולפ"ז מיושב כי לא אמר לשון עבד שרבו עושה לו רעות רק לשון ממציא היינו שרבו ממציא לו בתחבולה ובהמצאה רעות שהעבד אינו מבין שבא לו הרעות מן רבו וא"כ אין לו תקנה בשלמא אם היה רואה וידע שרבו עושה לו אותן הרעות יוכל להיות לו תקנה בבקשות ותחנונים ואם אחר עושה לו רעות יוכל לבקש את רבו שיציל אותו מזה אבל כיון שאמת הוא שרבו עושה לו רעות וא"כ אין יכול לבקש את רבו להצילו שהרי הרעות באים ממנו ולאחר אינו יכול לבקש שהרי זה האחר אינו עושה לו כלום ועד"ז יש לפרש ג"כ בגמ' פ' חלק אמר רב נחמן כל כי האי ריתחא לירתח:


שם ע"ב כאילו ממעט הדמות שנאמר כי בצלם וגו' וי"ל לשבר את האוזן דהיינו ע"פ המ"ר על פסוק איפה היית ביסדי ארץ וגו' שכל הנשמות העתידות להבראות היו תלוים באה"ר זה בחוטמו וזה בשערו וכו' ממילא דאה"ר היה דמות של הקב"ה ואם הוא אינו מקיים פ"ו אז אותן הנשמות שהיו ראוים לבא ע"י הוא כאילו לא היו תלוים בו וא"כ הוה כאילו חסר אותו המקום באה"ר שאותן נשמות היו תלוים בו ממילא נתמעט הדמות ונעשה קטן ממה שנברא מתחלה ודו"ק:


[שם קא מחטטי שיכבי מפני ששמחים ביום אידם וכו' הוא מדה כנגד מדה ע"פ מ"ש הנהנה מסעודת עובד כוכבים כאילו אכלו מזבחי מתים כו' א"כ הוא מאחר שהם שמחים ביום אידם ואוכלים ושותין עמהם ע"כ נענשו ג"כ בענין מתים שלהם דהיינו חטוטי שיכבי וק"ל. מהר"ם יצ"ו]:





מהרש"א - חידושי אגדות

כל אדם שאין לו אשה אינו אדם כו' הוא מבואר ע"פ מ"ש פ"ב דעירובין כל אותן שנים שהיה אדם הראשון בנדוי הוליד רוחין ושידין ולילין שנאמר ויחי אדם ק"ל שנה ויולד בדמותו כצלמו מכלל דעד השתא לאו כצלמו אוליד ולפי שכל המוליד מוליד בדומה וזה שאין לו אשה הרוחות ושידין מתחממין בו ומולידין ממנו רוחין ושידין הרי גם הוא אינו נקרא אדם דהמוליד מוליד בדומה והוא הענין בעצמו שאמר כל אדם שאין לו קרקע אינו אדם כו' דהיינו שאין לו קרקע מיוחדת לדירה ולפרנסתו כמ"ש התוס' לקמן אינו אדם דהוי כמו הרוחות והשידין שאין להם דירה מיוחדת בארץ והוא ענין קין שא"ל הקב"ה אחר שהיה עובד אדמה ארורה האדמה גו' לא תוסף תת כחה לך נע ונד תהיה בארץ שלא תהיה לך עוד קרקע מיוחדת ובפרקי ר"א אמרו ויולד בדמותו מכאן אתה למד שלא היה קין לא מדמותו ולא מצלמו עד שנולד שת והיינו שנטרד מן האדמה שהיתה מיוחדת לו כי האדם נקרא ע"ש אדמה וק"ל:


זכה עוזרתו כו' וא"ד ר"א רמי כתיב כנגדו כו' רש"י בחומש הביא לשון ראשון וכתב הרא"ם ללישנא קמא יש לפרש נמי כנגדו מלשון נגידא ומלקות וע"ש באורך ואין זה מחוור דא"כ לא ה"ל לתלמודא לשנות הלשונות דבלישנא קמא קאמר לא זכה כנגדו ובלישנא בתרא קאמר לא זכה מנגדתו וגם רש"י לא פירש כן מלשון נגידא ומלקות אלא בלישנא בתרא גם מה שכתב הרא"ם דלישנא קמא סבר דיש אם למסורת ומש"ה לא דריש ליה אלא מלשון נגידא ומלקות הוא תמוה דהא מלשון נוכח לא מצינו ג"כ יו"ד בלשון כמו נגד ההר והרבה כמוהו וע"כ נראה דללישנא קמא דריש כנגדו מלשון נוכח כדרך הלוחם עם חבירו להעיז נגדו כמ"ש גם הרא"ם בפי' ראשון ואין להקשות גם לפי דברינו דלעיל כיון דנגד מלשון נוכח מצינו בכ"מ בלא יו"ד דהיינו המסורת וגם המקרא מסייעו א"כ ללישנא בתרא. אמאי נדרשהו לפי המסורת לחוד דהיינו מלשון נגידא ומלקות דכה"ג אמרי' בפ"ק דסנהדרין גבי חלב וגבי יראה דדרשינן המסורת אע"ג דהמקרא והמסורת כי הדדי נינהו ודו"ק:


ומ"ש חטין כו' פשתן כו' זכר אלו ב' דברים לפי שהם עיקר חיי וצרכי נפש שכל עצמו של יעקב לא ביקש רק ונתן לי לחם לאכול ובגד ללבוש והאשה היא עוזרתו בכך:


זאת הפעם וגו' מלמד שבא על כל בהמה כו' כתב החזקוני וצ"ל שנתעברו קודם שבא עליהן דאלת"ה הא מתעקרין בביאת אדם עכ"ל ואין זה מספיק דהא משנתעברה בהמה אינה מקבלת זכר ואפילו זכר אדם כדמוכח פרק קמא דבכורות ואפשר לומר שנתעברו וילדו בו ביום קודם שבא עליהן דהא חוה נמי ילדה בו ביום כדאמרי' פרק אד"מ ובעל הנצחון כתב שאין זה כמשמעו שבא עליהם בתשמיש שא"א כו' אלא לפי שלא היה לו זוג היה חפץ לחפש ולבדוק בכל המינים אם ימצא עוד מין א' בלא עזר וכיון שלא מצא לא נתקררה כו' עכ"ל ע"ש:


שתי בריכות כו' לכאורה מכל משפחות גו' מריבויא דכל דריש אפילו משפחות האסורות לבא בקהל יבריכו בך נקיבות שלהם דעמוני ולא עמונית מואבי ולא מואבית ואך יש לדקדק דמעיקרא דריש ונברכו מלשון הברכה ולבסוף דרשו ליה מלשון ברכה ממש אפי' משפחות הדרות באדמה אין מתברכות אלא כו' וע"כ נראה דמלתא באנפי נפשיה הוא בא לדרוש כל דמשפחות גו' כמו שדרשו כל הגוים גו' כמ"ש התוס' והשתא אפשר דמעיקרא לאו מריבויא דכל דריש אלא משום דכל הני קראי דכתיבי כיוצא בזה כמו והתברכו בזרעך מתפרשים כי אדם אומר לבנו תהא כאברהם תהא כאפרים ומנשה אבל הכא שינה הכתוב למכתב ונברכו מלשון נפעל ע"י אחרים דהיינו שיעשה הקב"ה מהן שתי בריכות בתוכך או מלשון שיתברכו מן השמים ודו"ק:


עתידים כל בעלי אומניות כו' ר"ל שיניחו אומנותן החשובים לעבוד עבודה הפחותה מכל בעה"ז דהיינו עבודת קרקע שכל עצמן לעתיד לא יבקשו רק עבודת קרקע לצורך דירתן ומזונתן כמ"ש התוס' ואמר שאין לך אומנות פחותה בעוה"ז מעבודת קרקע שנאמר וירדו דלפי ענינו הוא היפך דמיבשה לים נאמר יורדי הים באניות וגו' אבל כתב כאן וירדו מים ליבשה ע"ש הירידה מאומנותן החשובה לפחותה דהיינו עבודת קרקע ועד"ז יש לפרש מ"ש פ"ק דסוטה וימררו את חייהם בעבודה קשה בחומר ובלבנים ובכל עבודה בשדה בתחלה בחומר ובלבנים ולבסוף בכל עבודה בשדה כוונתם בזה כמ"ש שהוסיפו בזיון בעבודתם יותר מאומנות חומר ולבנים דהיינו בעבודת קרקע בשדה שהיא העבודה הפחותה מכל אומניות וק"ל:


הפוכי בעסקי טב מינה כו' מאה זוזי בעסקא כו' לכאורה הם סותרים מ"ש בתר הכי במעלות מי שיש לו קרקע זרע ולא תזבין כו' קפוץ זבין ארעא כו' אבל הוא מיושב לפי דברי התוס' דהכא מיירי באדם שעיקר אומנותו בקרקע ולכך נסמכו אלו המאמרים לכאן וק"ל:


שכל העוסק בבנין מתמסכן כו' נקט האי לישנא ע"פ מ"ש פ"ק דסוטה ערי מסכנות דאמר מר כל העוסק בבנין מתמסכן ואמר מר היינו הכא וק"ל:


אין פורענות כו' שנאמר הכרתי גוים וגו' לפי דלעיל מיניה סיפר בתועבות ירושלם הוי גו' העיר היונה לא שמעה בקול גו' והפסיק בענין הכרתי גוים נשמו גו' ר"ל בשביל תועבותם ועונך הכרתי עובדי כוכבים כו' שתראו אותי גו' וק"ל:


רחמנא ליצלן ממידי דקשה ממותא כו' ואשכח ומוצא אני מר ממות גו' לפי ענינו שמדבר בא"א אשר היא מצודים וגו' אבל אין בו טעם להיות מר ממות יותר משאר עבירות וע"כ דרשוהו באשה רעה שמצירה את אישה עד שאומר טוב מותי מחיי:


למדו לשונם דבר שקר העוה גו' ר"ל גם כי הכא שראוי לומר לכבוד אביו שקר מ"מ כדי שלא ירגיל האדם בכך לא יאמר שקר גם במקום הזה והיינו דכתיב למדו לשונם וגו' אמר על אותו דור הרע אחר שנלאו ולא היה בידם לומר שקר במקום העוה ואינו ישר למדו לשונם דבר שקר כדי להרגיל עצמם בכך:


דיינו שמגדלות כו' ומצילות אותנו מן החטא פרש"י הרהור עבירה עכ"ל נקט הרהור עבירה במקום עבירה גופה לפי שהרהור קשה מעבירה כדאמרינן ביומא גם שאין אדם ניצול מהרהור עבירה בכל יום כדאמרי' פרק גט פשוט ודקאמר לקמן עונותיו מתפקקים היינו נמי עון הרהור עבירה שהיה לו עד היום וק"ל:





חכמת שלמה

גמ' רות המואביה כו'. נ"ב נ"ל ע"ד הכוונה אפילו אותן שהזכרתי לבא בקהל בנים אמצא היתר ע"י עמוני ולא עמונית כו' כדי שיהיו כל המשפחות שבעילם נברכים ונדבקים בך ודו"ק:


רש"י בד"ה חטין כוסס בתמיה וכי אדם אוכל חטין כמות שהן וילבש פשתן כמו שהוא כצ"ל והס"ד:


בד"ה רות כו' ויהושפט דהוו צדיקים גמורים כו' כצ"ל:


בד"ה מגני' ליה אארעא משכבת אותו על הארץ לשמור כל הלילה כצ"ל והס"ד ואחר כך צ"ל הדבור מרמא ליה תיגרא בשבילה מתקוטט עם בני אדם והס"ד:


בד"ה לא תזבן צ"ל ולא. בד"ה ואע"ג כו' ואין לך שכר בעבודת הקרקע לפי השער אפילו כו' כצ"ל:


בד"ה שפין פלאסטי"ר בלעז ואם בעל כו' הד"א:


בד"ה טעמה כו' שקר הוא לך וכתיב כו' כצ"ל:


תוס' בד"ה אפילו ספינות כו' מכל דריש כו' כצ"ל. ונ"ב ואני אומר דהים נמי הוא בכלל הארץ אבל אדמה משמע לשון אדמות ומשמע דהוא היבשה וק"ל:





רש"ש

גמרא מלמד שבא אדם על כל בהמה כו'. עי' רש"א בח"א בשם החזקוני דצ"ל שנתעברו קודם לכן כו' (ול"נ דא"צ לזה דהא אמרינן בעלמא דבקומתן נבראו ובע"ז (כד ב) אמרינן דבת ג' שנים אינה נעקרת וע"ש (מו ב) תד"ה כשנרבעו) וכ"ע הרש"א הא משנתעברה אינה מקבלת זכר ואפי' ע"י אדם (כ"נ דצ"ל) כדמוכח בפ"ק דבכורות ונראה שכוון להא דאיתא שם (ח ב) והא קמשמשי כו' ע"ש וסובר דהכוונה היא על הא דארבעינהו ובמחכ"ת שגה בזה דהא אמרי' בע"ז (כד) דלמא רבעי לאימא כי הוה מיעברא כו' היא וולדה נרבעו ובבכורות ר"ל והא קמשמשי מעצמן:



שם שנאמר וירדו כו' אל הארץ יעמדו. כצ"ל וכן ברש"י:



שם זרע ולא תזבון קפוץ זבון ארעא. כצ"ל:



רש"י ד"ה רות. ויצאו ממנה חזקיה כו'. לא חשב את יותם אשר בסוכה (מה ב) ובפירושו שם מוכח דצדיק ועניו היה יותר משאר המלכים:



רש"י ד"ה דשדי בה כרבא. כמה דמסיק תעלא מבי כרבא. המציין הרחיק מקומו שכ"ה גם ביומא (מג ב):



רש"י ד"ה ואע"ג דכי הדדי. ואין לך שכר לפי השער. כצ"ל (רש"ל):



רש"י ד"ה אפיך לה. והוא א"ל עשי חימצי. כצ"ל:





הגהות יעב"ץ

גמ' אפי׳ משפחות הדרות באדמה. נ"ב בישוב ובמדבר:


שם ומרמי ליה תיגרי. נ"ב עם הנוגעים בנחלה:


שם הני מברכן. נ"ב וכן אמרו (ב"מ ל"ח א׳) אדם רוצה בקב שלו כו' ובהמקבל (שם ק"ה א') דא"ל חטי דארעאי בעינא. ונ"ל משום דמקיים בהו מצות הפרשת תרומות ומעשרות ומברך עליהם ברכתן. ועוד אפי׳ במקום שאין נוהגין תרומות ומעשרות. שייך בהו ברכה דאמרינן (תענית ח: ב"מ מב.) ההולך למוד את גרנו אומר יהר"צ שתשלח ברכה כו' היינו דקאמר הכא הני מברכן:


שם נחת דרגא נסב אתתא. נ"ב דאמרינן (קדושין מ"ט א') מסנא דרב מכרעאי לא בעינא:


שם רב הוה מפטר מר"ח א"ל כו' נ"ב משום דבעל הנסיון הוה. ולא אהניא ליה צלותיה אע"ג דאהניא לציבורא כדאיתא בהפועלים (פה:) התם זכות הרבים מסייעה הן אל כביר ולא ימאס (עי׳ ברכות ח' א') אבל אפי׳ לדידים לא אהני זכותיה כדאמרינן פכ"ה (חולין פ"ה ב' וע"ש פ"ו א׳ א׳ כי מהניא כו') דנפל ליה יאניבא בכתניה. וה"נ לא אהני לגביה דרב ב״א. כי ה׳ צדיק יבחן:


תד"ה שאין. וגם לצורן מזונותיו. נ"ב דאל"ה הו״ל חייו תלוים מנגד כדלקמן (ע"ב דרשינן מקרא נתנני ה׳ כו׳ זה שמזונותיו כו' אך במנחות ק"ג ב׳ דרשינן מקרא והיו חייך תלואים כו׳ זה הלוקח תבואה כו׳ וערש"י שם):





בן יהוידע

עָלָיו הַכָּתוּב אוֹמֵר: "אָז תִּקְרָא וַה' יַעֲנֶה, תְּשַׁוַּע וְיֹאמַר: הִנֵּנִי". נראה לי בס"ד מדה כנגד מדה הוא עושה לקרובים התקרבות יותר אז תהיה ענייתו קרובה לתפלתו שלא יאמר ה' הניחו לו עד שיתמקמק אלא כהא דאמרו (תענית כה:) היכי דמי שבח צבור אמר משיב הרוח ונשיב זיקא מוריד הגשם ואתי מטרא כן כאן (ישעיה נח, ט) 'אָז תִּקְרָא וַה' יַעֲנֶה' תכף ומיד.



כָּל (אדם) יְהוּדִי שֶׁאֵין לוֹ אִשָּׁה, אֵינוֹ אָדָם. נראה לי בס"ד הטעם כי אות אל־ף דאדם צורתו יו־ד למעלה רמז לזרע האב ויו־ד למטה רמז לזרע האם וא־ו באמצע רמז לגוף הולד הנוצר משני הזרעות אלו ונשאר אותיות דם [44] שהם מספר א־ב א־ם [44] לומר הזרעות הרמוזים בציור האל־ף הם של אב ושל אם ואם כן זה שאין לו אשה שממנה יהיה זה הרמז של התולדה הנרמז באותיות אדם אין זה נקרא אדם.



כָּל שֶׁאֵין לוֹ קַרְקַע, אֵינוֹ אָדָם. נראה לי בס"ד על פי מה שאמר רבינו האר"י ז"ל כי הקדוש ברוך הוא קרא ליחזקאל הנביא ע"ה 'בֶּן אָדָם' (יחזקאל ב, א) מפני שהיה בחינת קין שהיה בכור של אדם הראשון וידוע כי קין והבל חלקו העולם קין לקח הקרקע והבל המטלטלין ולכן מי שאין לו קרקע אינו מסוג קין שנאמר בו 'בן אדם' ולכן אינו נקרא אדם.
ועוד רמז לפי דרכו מי שאין לו קרקע רוצה לומר אין לו בירור ניצוצי קדושה מן הקרקע שהוא הדומם והוא בירור ראשון מן בירורי הדצח"ם [הדומם, צומח, חי, מדבר] אינו אדם כי נקרא אדם לרמוז שחייב לברר מראשית הבירורים שהוא בירור האדמה.



(בראשית ב, יח) "אֶעֱשֶׂה לוֹ עֵזֶר כְּנֶגְדּוֹ"? זָכָה, עוֹזַרְתּוֹ, לֹא זָכָה, כְּנֶגְדּוֹ. נראה לי בס"ד דאמרו רבותינו ז"ל 'אִשָּׁה רָעָה צָרַעַת לְבַעְלָהּ' והנה כנגד אותיות עזר יש אותיות שפח שהוא לשון צרעת דכתיב (ישעיהו ג, יז) וְשִׂפַּח אֲדֹנָ־י קָדְקֹד בְּנוֹת צִיּוֹן, ואמרו בגמרא (מגילה יב:) מלמד שפרחה בהם צרעת. וזהו שנאמר 'זכה' עזר 'לא זכה' אז יתקיים בה משמעות אותיות שהם כנגדו של עזר כי כנגד עזר יש שפח שהוא לשון צרעת שתהיה צרעת לבעלה.



זָכָה, כְּנֶגְדּוֹ. לֹא זָכָה, מְנַגַּדְתּוֹ (בראשית ב, יח). נראה לי בס"ד דאמרו רבותינו ז"ל (בבא מציעא נט.) אתתך גוצה גחין ולחוש לה, ופירשנו גוצה רוצה לומר שפלה שתראה עצמה שפלה ממך אז זו היא אשה טובה גחין ולחוש לה לגלות לה נסתריך ולבקש ממנה עצה טובה כי טובה היא.
והנה נודע דאצבעות רומזים לגופים ואצבע הנקרא בֹּהֶן בלשון תורה (ויקרא יד, יז) הוא גוף שפל מכל גופי האצבעות כי קצר הוא והאשה ראוי לה שתחשוב עצמה שפלה מן האיש כמו בֹּהֶן זה שהוא שפל מכל האצבעות ואז זו נקראת אשה טובה וזהו שאמר זָכָה כְּנֶגְדּוֹ רוצה לומר שתהיה שפלה כשפלות אצבע בהן הרמוז נגד שם אדם לֹא זָכָה מְנַגַּדְתּוֹ.
או יובן זָכָה כְּנֶגְדּוֹ רוצה לומר שפלה כנגד מספר שם אדם שהוא מספר מ"ה שהוא לשון מיעוט והשפלה כמו וְנַחְנוּ מָה (שמות טז, ז) לֹא זָכָה שתתגאה עליו ובזה תהיה מְנַגַּדְתּוֹ.



בַּמָּה אִשָּׁה עוֹזַרְתּוֹ לָאָדָם? אָמַר לוֹ: אָדָם מֵבִיא חִטִּין, חִטִּין כּוֹסֵס? פִּשְׁתָּן, פִּשְׁתָּן לוֹבֵשׁ? לֹא נִמְצֵאת מְאִירָה עֵינָיו, וּמַעֲמִידָתוֹ עַל רַגְלָיו? (בראשית ב, יח). הקשה הרב יד יוסף ז"ל בפרשת חיי שרה וכי תשובה זו דחטים ופשתן היתה נעלמת מן רבי יוסי ולא השיגה מדעתו עד שאמר לו עתה? ועוד למה נקיט חטים ופשתן וכי האיש שלוקח חטים לבית הרחיים וקונה בגד פשתן שכבר עשוי ומתוקן לא עוזרתו בדברים אחרים? ועוד מאי מסיים 'מאירה את עיניו ומעמידתו על רגליו' דמה שייכות יש להארת עינים והעמדתו על רגליו בחטים ופשתן? עיין שם. והרב הנזכר נדחק בישוב דקדוקים אלו ובביאור דברי המאמר הזה.
ואנא עבדא אקח דבר אחד מדבריו שכתב דקיימא לן (משנה שבת ב, ג) כָּל הַיּוֹצֵא מִן הָעֵץ אֵין מַדְלִיקִין בּוֹֹ אֶלָּא פִשְׁתָן, נמצא הפשתן יצלח למלאכה של הדלקת נר שבת עיין שם. ועוד נקדים מה שאמרו רבותינו ז"ל (שבת לב:) בעבור מצות חלה נכסיו של אדם מתברכין דכתיב בהפרשת חלה לְהָנִיחַ בְּרָכָה אֶל בֵּיתֶךָ (יחזקאל מד, ל) וידוע דאושר עולם הזה שהאדם רודף להשיגו וצריך אליו הוא 'בני חיי מזוני'
ונראה דרבי יוסי מפרש עוֹזַרְתּוֹ על אושר עולם הזה המשובח שהוא ענין בנים וענין מזונות דלא ניחא ליה לפרש העזר בענין שימוש דמצי למעבד טפי על ידי עבדים ושפחות ומשרתים. ולכן שואל בַּמָּה עוֹזַרְתּוֹ באושר זה דאם על ידי זכות של מצוה וכי היא יש לה מצות יותר ממנו? אדרבה הזכר יש לו יותר שהם מצוות עשה שהזמן גרמא דנשים פטורות ואם כן במה עוזרתו בעניינים אלו?
והשיב לו אליהו זכור לטוב שעוזרתו בזכות שתי מצות הנמצאים בידה ולא ביד בעלה והם האחת היא מצות חלה דכתיב בה (יחזקאל מד, ל) לְהָנִיחַ בְּרָכָה אֶל בֵּיתֶךָ ועל זה אמר לו חטים הוא כוסם אלא דמביא חטים לבית אצל אשתו שתעשם לחם ותפריש חלה ממילא ואז במצוה זו של חלה עוזרתו באושר עולם הזה של מזון כמו שנאמר לְהָנִיחַ בְּרָכָה אֶל בֵּיתֶךָ ועוד פשתן לובש אלא שמביא פשתן לאשתו והיא מתקנת אותו ואז ממילא מזה הפשתן עושה פתילות לנירות שבת שהוא ממה שיוצא מסרקת הפשתן ושיורין הנבדלים מן המסרק שהם יצלחו להדלקת נרות שבת כמו שאמרו במשנה 'כָּל הַיּוֹצֵא מִן הָעֵץ אֵין מַדְלִיקִין בּוֹֹ אֶלָּא פִשְׁתָן' ובזה עוזרתו באושר הבנים כי הדלקת נרות שבת מסוגלת לזכיית בנים טובים כידוע.
ועל כן סיים בדבריו ואמר נִמְצֵאת מְאִירָה אֶת עֵינָיו וּמַעֲמִידָתוֹ עַל רַגְלָיו והיא כי הבנים נקראים עינים של אביהם כי הזרע נמשך כוחו מן אור עינים ולכן התשמיש מכחיש אור עיניו של אדם וכנזכר בספר הלקוטים פרשת בראשית בפסוק וְנֹחַ מָצָא חֵן בְּעֵינֵי הֳ' (בראשית ו, ח). ובזה פירשתי הטעם שהאב קורא את בנו אור עיני ולכן כאן כנגד אותו העזר הנוגע לבנים הנרמז בפשתן כאמור נקיט מאירה את עיניו וכנגד העזר המגיע למזון וממון שרמזו בחטים כאמור נקיט מעמידתו על רגליו כמו שאמרו רבותינו ז"ל (פסחים קיט.) על פסוק (דברים יא , ו) כָּל הַיְקוּם אֲשֶׁר בְּרַגְלֵיהֶם זה ממונו של אדם שמעמידו על רגליו.



(בראשית ב, כג) "זֹאת הַפַּעַם עֶצֶם מֵעֲצָמַי וּבָשָׂר מִבְּשָׂרִי", מְלַמֵּד, שֶׁבָּא אָדָם עַל כָּל בְּהֵמָה וְחַיָּה, וְלֹא נִתְקָרְרָה דַּעְתּוֹ, עַד שֶׁבָּא עַל חַוָּה. הנה שגגה גדולה היתה ביד הרב חזקוני ז"ל ודעמיה שהבינו כונת המאמר הזה כפשוטו ממש שבא חס ושלום ביאה ממש על כל בהמה וחיה, וחלילה לומר על אותו צדיק יציר כפיו של הקדוש ברוך הוא אשר המלאכים רעדו ממנו שיבא על כל בהמות וחיות קודם שבא על חוה! ומה שכתב מהרש"א ז"ל בשם בעל הנצחון שאין זה כמשמעו וכו' עיין שם, אך אין מיושב המאמר היטב בכך.
ברם לדידי ישוב המאמר הוא כך כיון שראה שבכל מין יש זכר ונקבה הבין בחכמתו שנעשו כך כדי שיהיה נולד מן זווג זכר ונקבה בריה אחרת כמותם אך הוא בא ונכנס בחקירה אחת גדולה איך מדבוק גופא בגופא יצא בריה חדשה שלמה? כי הוא ראה בעיניו בבהמות וחיות שהזכר והנקבה דבקין זה בזה גופא בגופא והזרע של שניהם לא ראה ולא ידע ולא הכיר בו כי ההזרעה היא באתכסייא ולכן לא נתקררה דעתו בדבר זה איך יצא מדבוק גופא בגופא בלבד בריה חדשה? ואף על פי שחכם גדול היה עם כל זה כיון שעדיין לא אכל מעץ הדעת טוב ורע לא היה לו השגה וידיעה והיכר בדברים אלו שהם שייכים לביאה ותאות המשגל מאחר שלא ניסה בעצמו והיה מחשב אופנים ליישב דעתו בחקירה זו ולא היתה דעתו מתקררת בהם עד שבא על חוה אשתו וידע אשר בדבקות גופא בגופא יהיה הזרעת זרע, נתקררה דעתו להבין כי מן ההזרעה יוצא הולד בריה חדשה שלם כמו המזריע ואין זה דבקות גופא בגופא בלבד! ולפי זה מה שאמר 'בָּא אָדָם עַל כָּל בְּהֵמָה וְחַיָּה' היינו בא בחקירה ועיון לדעת הוויית התולדה מה היא? ואיך תהיה? וכיוצא בזה הלשון איכא בתלמודא.



עֲתִידִין כָּל בַּעֲלֵי אֻמָּנִיּוֹת שֶׁיַּעַמְדוּ עַל הַקַּרְקַע, שֶׁנֶּאֱמַר: (יחזקאל כז, כט) "וְיָרְדוּ מֵאֳנִיּוֹתֵיהֶם כֹּל תֹּפְשֵׂי מָשׁוֹט מַלָּחִים, כֹּל חֹבְלֵי הַיָּם אֶל הָאָרֶץ יַעֲמֹדוּ". נראה לי בס"ד הכונה כי מצינו שהספנים וכל העוסקים בירידת הים קרי הכתוב לעסקים אלו בשם מלאכה דכתיב (תהלים קז, כג) יוֹרְדֵי הַיָּם בָּאֳנִיּוֹת עֹשֵׂי מְלָאכָה בְּמַיִם רַבִּים, נמצא עסק זה של יורדי הים בעלי משוט ומלחים הוא אומנות ודרש רבי אלעזר ברוח קדשו על זמן זה שרוב מלאכה זו של ירידה לים נעשית ביבשה על הקרקע והוא הילוך מסילת הברזל הנקרא שמנדפי"ר כי רוב המהלך מעיר לעיר וממדינה למדינה וממקום למקום נעתק מן הים ונעשה ביבשה על ידי מלאכה זו של שמנדפי"ר ולזה אמר 'עֲתִידִין כָּל בַּעֲלֵי אֻמָּנִיּוֹת שֶׁיַּעַמְדוּ עַל הַקַּרְקַע' איירי בבעלי אמניות של ירידת הים דאמר עליה הכתוב עֹשֵׂי מְלָאכָה בְּמַיִם רַבִּים. ולפי זה שפיר דריש להכתוב כפשוטו וְיָרְדוּ מֵאֳנִיּוֹתֵיהֶם כֹּל תֹּפְשֵׂי מָשׁוֹט מַלָּחִים כֹּל חֹבְלֵי הַיָּם אֶל הָאָרֶץ יַעֲמֹדוּ, דאם קאי על אמניות דעלמא מאי יליף מהאי קרא?
ובני ידידי כבוד הרב יעקב נר"ו פירש עתה כל אמנות דעלמא אריגה וטחינה ואפיה וכיוצא אשר מקודם עושים אותם בידים הנה עתה עושים אותם על ידי פ'אבריקא בגלגלים בסבוב הגלגלים על ידי האור ועסק שהיו עוסקים בו עשרת אלפים בני אדם עושה עכשיו על ידי הגלגל מאליו כרגע ונמצא רוב האומנים הם בטלים ממלאכתם כי האופנים והגלגלים המה עושים מלאכתם ומעשיהם לזה אמר 'שֶׁיַּעַמְדוּ עַל הַקַּרְקַע' כלומר בטלים ממלאכתם שאין העולם נצרכין למלאכתם.



זְרַע וְלֹא תַּזְבִּין. נראה הוא הדין כיוצא בזה שאם הוא סוחר ובא לו סחורה שיש בה מיני מאכל או מיני כסות שצריך הוא לביתו מהם יקח מן הסחורה שבידו ולא יאמר אמכור את הכל ומה שצריך לביתי אקנה מן השוק!
ובני ידידי כבוד הרב יעקב נר"ו פירש אם היתה שנת בצורת ונתייקרו החטים כפלים בימי החורף והוא יש לו תבואה למזון שנה הבאה אל יאמר אמכור עתה התבואה ביוקר ואקנה במעות חטים לצורך שנה הבאה אלא זרע תבואה זו, עד כאן דבריו נר"ו.



נְחוֹת דַּרְגָּא וּנְסִיב אִתְּתָא, סַק דַּרְגָּא וּבְחַר שׁוֹשְׁבִינָא. נראה לפרש בס"ד בזה מה שאמר דוד המלך ע"ה על יהונתן (שמואל ב' א, כו) נִפְלְאַתָה אַהֲבָתְךָ לִי מֵאַהֲבַת נָשִׁים, והקושיא ידועה דהוה ליה למימר נפלאת אהבתי לך! ועוד הוה ליה למימר 'אהבת רעים' ולמה זכר 'אהבת נשים'?
ובזה ניחא כי בתחלת האהבה שהיתה ביניהם היה יהונתן גדול מדוד המלך ע"ה כי היה בן המלך ויורש העצר ודוד המלך ע"ה לא היה לו אפילו שררה קטנה בעלמא אם כן אהבת דוד באותו זמן אין בה פלא כי היא מכוונת עם משפט אהבת רעים דקיימא לן סַק דַּרְגָּא בְחַר שׁוֹשְׁבִינָא ברם אהבת יהונתן עמו יש בה פלא דאינה שוה עם אהבת רעים אלא דומה לאהבת נשים דמשפטה הוא נְחוֹת דַּרְגָּא נְסִיב אִתְּתָא ולזה אמר 'נִפְלְאַתָה אַהֲבָתְךָ לִי' רוצה לומר הפלא באהבתך לי ולא באהבתי לך כי אהבתך לי נעשית מסוג 'אַהֲבַת נָשִׁים' ולא מסוג אהבת רעים ובאמת אנחנו אנשים ולא נשים וצריכה להיות מסוג אהבת רעים.



ואומרו נְחוֹת דַּרְגָּא וּנְסִיב אִתְּתָא. נראה לי בס"ד רמ"ח עשה הם רמ"ח מדרגות זו למעלה מזו ומצות פריה ורביה היא מצוה ראשונה שהיא מדרגה ראשונה והאדם כשנושא אשה צריך שתהיה כונתו לקיים מצוה זו שהיא במדרגה הראשונה ולזה אמר נְחוֹת דַּרְגָּא אחת שברמ"ח מדרגות של רמ"ח מצות נְסִיב אִתְּתָא שתשא אשה בעבור זאת.
או יובן בס"ד ה'נקבה' [157] מספרה נזק [157] וכל זה קודם שתנשא אך אחר שתנשא נקראת אהל שהוא דבר טוב המגין על האדם ואינה נזק כי אחר שתנשא תהיה עזר לבעלה שתהיה לו חומה וגם על ידה יזכה לתורה וטובה ושלום ועוד ועוד וכדאמרינן לעיל ואין בה נזק.
מיהו שם האוהל שהוא הפך הנזק אינו שוה בכל הנשים יש נקראת אהל סתם ויש משובחת ביותר שנקראת אהל מועד [156]. נמצא הזוכה לאשה טובה ביותר שנקראת אהל מעד הנה זאת חסרה מספר אחד ממספר נזק שהיה לה מכבר הנרמז בשם נקבה כי נקבה גימטריא נזק ואהל מועד גימטריא קנ"ו.
וזהו שאמר נְחוֹת דַּרְגָּא וּנְסִיב אִתְּתָא שתקח אשה טובה שנקראת אהל מועד שמספרה יורד אחד ממספר נזק שהיא לה כבר. אך החבר [210] יש שהוא מזיק כחרב דהיינו 'חבר' בהפוך אתוון 'חרב' אך אתה תוסיף עליו מספר אחד ויהיה החבר מספר ארי [211] שנמשלו בו ישראל לענין התנשאות דכתיב (במדבר כג, כד) הֶן עָם כְּלָבִיא יָקוּם וְכַאֲרִי יִתְנַשָּׂא ולזה אמר סַק דַּרְגָּא מספר אחד וּבְחַר שׁוֹשְׁבִינָא.
ובאופן אחר נראה לי בס"ד נְחוֹת דַּרְגָּא וּנְסִיב אִתְּתָא כי ידוע דאומרים שִׁיר לַמַּעֲלוֹת אֶשָּׂא עֵינַי אֶל הֶהָרִים (תהלים קכא, א) בחופה של חתן וכלה מפני כי במזמור זה יש ששה לשונות של שמירה כנגד חג"ת [חסד גבורה תפארת] נה"י [נצח הוד יסוד] שהחתן והכלה צריך להם שמירה ביותר בשש קצוות שלהם מעלה ומטה וארבע רוחות. וידוע מה שאמרו במשנה דמידות פרק ב' חמשה עשר מעלות שיש בעזרה הם כנגד חמשה עשרה שיר המעלות שבתהלים ונמצא מזמור אֶשָּׂא עֵינַי אֶל הֶהָרִים כנגד מעלה שניה שבחמשה עשר מעלות דיורדים שם מעלה אחת דוקא.
וזהו שנאמר נְחוֹת דַּרְגָּא רמז למזמור אֶשָּׂא עֵינַי אֶל הֶהָרִים שיורדים בו דרגא אחת וּנְסִיב אִתְּתָא בזה המזמור שאז אתה צריך לשמירה על ידי מזמור זה. ואמר עוד סַק דַּרְגָּא בְחַר שׁוֹשְׁבִינָא כי מזמור י"ד שבט"ו שיר המעלות שהוא כנגד מעלה י"ד שבט"ו מעלות מעילא לתתא הוא מזמור (תהלים קלג, א) שִׁיר הַמַּעֲלוֹת לְדָוִד הִנֵּה מַה טּוֹב וּמַה נָּעִים שֶׁבֶת אַחִים גַּם יָחַד שהוא מדבר בהתחברות אחים והאדם צריך שיקנה לו חבר שתהיה חברתו עמו קשר אמיץ שלא תתפרד כמו האחים שאי אפשר שיתפרדו זה מזה דקשר האחוה אין לו פירוד כן אתה בְחַר שׁוֹשְׁבִינָא כאשר ידבר מזמור י"ד שהוא כנגד דרגא י"ד שלא יש בצידה אלא רק מדרגה אחת.



רַב הֲוָה מִפְטַר מֵרַבִּי חִיָּא, אָמַר לֵיהּ: רַחֲמָנָא לִיצְּלָךְ מִמִּידִי דְּקָשִׁי מִמּוֹתָא. יש להקשות אמאי ברכו ברמז ולא אמר לו על אשה רעה בפירוש? ונראה לי בס"ד כיון דהיה זה בביתו של רבי חייא דמפטר מיניה רב בביתו חש פן תשמע אשתו ותקפיד שתחשוב שמתכוין להשמיעה דברים אלו בעבור שהיא קשה מאד.
ובזה ניחא לתרץ דקדוק אחר דקאמר שנתקשה רב בזה מי איכא מידי דקשה ממותא? עד דנפק אז דק ואשכח! וקשה איך מעיקרא נעלם מן רב פסוק מלא? ובזה ניחא דתחילה בעודו עומד תוך חדרו של רבי חייא כשברכו בזה לא סלקא דעתיה דעל האשה הוא אומר! דקשיא ליה למה דבר ברמז ולא אמר בפירוש שיצלהו מאשה רעה? ואף על פי דרב ודאי ידע דדביתהו דרבי חייא היתה קשה והיה לו לישב דבר זה כי בעבורה דבר ברמז, עם כל זה לא ניחא ליה בהכי מפני שלא ראה את דביתהו דרבי חייא עומדת שם ומהיכא תיתי שתשמע? אך אחר דנפק מן החדר מצאה עומדת שם אצל הפתח ועתה הבין דעל אשה כונתו בדבר זה וכאשר אמר הכתוב (קהלת ז, כו) וּמוֹצֶא אֲנִי מַר מִמָּוֶת אֶת הָאִשָּׁה, ומה שדבר ברמז היינו בשביל שידע שאשתו עומדת אצל הפתח דודאי תשמע ותקפיד לחשוב כי עליה מתכוין רבי חייא להשמיעה דבר זה בעבור שהיתה קשה. ונראה דברכת רבי חייא עשתה פירות לרב דהיתה אשתו מצערת אותו מתחלה ואחר כך נתקנה וכמו שאמר רב לחייא בריה אִיעַלְיָא לָךְ אִמָּךְ!



נָפַק דַּק וְאַשְׁכַּח, (קהלת ז, כו) "וּמוֹצֵא אֲנִי מַר מִמָּוֶת אֶת הַאִשָּׁה". נראה לי בס"ד הכונה אחר דנפק רב מן ארץ ישראל וברח לבבל אז הרגיש לפרש דברי רבי חייא על פי פסוק זה וזהו שאמר נָפַק מן ארץ ישראל ואז דַּק וְאַשְׁכַּח פתרי למילתא דא דרבי חייא כי בתחלה לא סלקא דעתיה לפרש דברי רבי חייא בהכי יען כי אמר למה בירך אותי בברכה זו בלבד? אך אחר שיצא מארץ ישראל והלך לבבל ונשא אשה שם והוות מצערת ליה אז אמר ודאי דרבי חייא ידע ברוח הקודש שיפול גורלו באשה קשה ולכך הקדים לברכני בברכה זו!



אֲנָא הוּא דְּקָא אַפִּיכְנָא לָהּ. קשה היה לו לשתוק ולא יגלה לאביו דבר זה כדי שיחשוב רב דאיעליא ותתרבה האהבה ביניהם?
ונראה לי בס"ד דחשש דנפיק מזה חורבא כי אולי יזדמן איזה דבר סוד אשר רב לא יאמין לגלותו לאשתו בראותו כי אינה טובה עמו ושמא תגלהו כדי לצערו ועתה אם יחשוב רב שאשתו נשתנית לטובה ולבה טוב עמו יאמין בה ויגלהו לפניה ומאחר שהיא באמת עודנה עמו כבתחלה אז תגלה סודו כדי לצערו לכך גילה לו דבר זה כדי שלא יטעה בה.



צַיִר לִיהּ בְּסוּדְרֵיהּ וּמַיְתִּי לָהּ. נראה לי בס"ד הא דצייר לה בסודריה ולא במטפחת או בגד אחר להראות לה חיבה כי הסודר מיוחד לחכמים ללובשו לכבוד התורה כי לכן נקרא סודרא דרבנן וכן בגמרא אמרו (שבת עז:) מאי סודרא סוֹד הֳ' לִירֵאָיו (תהלים כה, יד) והראה לה בזה שהיא חולקת עמו בעסק התורה ולכן הסודר שמיוחד לעמלי תורה עושה בו תשמיש לצרכה.



אָמַר לֵיהּ רַב: וְהָא קָא מְצַעֲרָא לֵיהּ לְמַר?. אין כונתו לחרחר ריב אלא תורה היא וללמוד הוא צריך. אי נמי רב היה חושב שבזה החיבוב שעושה לה היא גסה דעתה עליו יותר ומצערתו ביותר ואם לא יעשה לה כן עדיף טפי.





מראית העין

דנפיק מינך טעמא מלפך מיהו את לא תעביד הכי. עיין מה שכתבתי אני בעניי בקונטריס דברים אחדים דף ק"ט ובקונטריס יוסף אומץ סימן ר"ז בסייעתא דשמיא עיין שם ודוק:





פתח עינים

זכה כנגדו לא זכה מנגדתו. אפשר במ"ש חכמי הטבע דכששני טבעי אשה ובעלה נגדיים כגון שזה קר וזה חם וכיוצא זה מועיל להוליד ואם שניהם שוים בטבעם אינם יכולים להוליד וז"ש זכה כנגדו שטבע שלה אינה כטבעו והיא כנגדו וזכה כי זה זכות שיועיל שיולידו. לא זכה יתקיים כנגדו שהיא מנגדתו שמכעסת אותו וכל חפצה לומר ולעשות הפך דבריו ודוק הטב:


מלמד שבא אדם על כל בהמה וחיה ולא נתקררה דעתו וכו' פירש הרב מהרש"א משם חזקוני שנתעברו קודם שבא עליהם דאי לא תימא הכי הא מתעקרין בביאת אדם. ועתה ראיתי בס' חדש שבא עתה זה שמו באר יעקב על ש"ע לרב אחד מפירדא זלה"ה בי"ד סי' כ"ט שהביא תשובת הרב בית יעקב סי' קי"ח דאסר בהמה הנרבעת לשחיטה. וכתב הרב לחם הפנים דמהאי טעמא אדם הראשון נאסר בבשר שבא על כל בהמה וקשה למה לא הותר בזכרים ועוד איך הולידו הא בהמה שנרבעת נעקרה אלא ודאי שהולידו קודם א"כ אמאי לא אכל מהני שלא נרבעו ותירץ לזה דאמרו בע"ז דף כ"ד דמג' שנים ואילך לא מעקרי ומעשה בראשית בקומתן נבראו כבני ג' שנים והולידו אח"ד אד קשה למה לא הותר בזכרים זהו תורף דבריו עיין בספרו באורך. ויש להרגיש עליו דמסיק דקשה למה לא הותר בזכרים ומשמע דלא פש גבן אלא הך קושיא דיהיה מותר בזכרים והרי עוד איכא לאקשויי דיאכל מתולדותיהן שילדו אח"ך דהן לא נרבעו:
ובאמת שכל זה שלא לצורך תחת שלש. זה יצא ראשונה דאינו נראה כלל דמה"ט נאסר הבשר לאדה"ר. וזאת שנית דקושטא דמילתא דמ"ש מלמד שבא אדם על כל בהמה וחיה לאו ביאה ממש הוא אלא הכונה שבדעתו ורוח מבינתו בא במחשבתו וציין בטבעו וטבע' ולא נתקררה דעתו כמ"ש מהר"ם אלשיך ומהרש"א ושאר מפרשים וכן הדעת נותנ' לאדם הגדול יציר כפיו של הקב"ה ועליונותו המופלא קודם החטא וחלילה לומר שבא ממש במעשה. ועוד בה שלישיה דאעיקרא דדינא פרכא ודינו של הרב בית יעקב אינו נכון ודבריו תמוהים וכבר השיגו עליו בראיות ברורות מכמה סוגיות שהוא מותר לכתחילה. ותימה על הרב באר יעקב שבנה בנין על זה ונעלמו ממנו כמה סוגיות ותשובות האחרונים. וכבר אני בעניי כתבתי קצת בזה במקומו:
הגם הלום ראיתי אחרי רואי שכבר קדמו הרב עיר בנימין במאמר זה סי' ט"ל שכתב הא דג' שנים לא מעקרא ע"ש ובסוף הספר דף ס':


היינו דאמרי אינשי מאן דנפיק מינך וכו' מיהו את לא תעביד הכי וכו' עמ"ש אני בעניי בס' הקטן דברים אחדים דף קס"ג ע"ג ע"ש בס"ד:





שערי תורת בבל

(סג א) אפי' ספינות הבאות מגליא לאספמיא וכו'.—מדלא אמרו "ההולכות מגליא לאספמיא"*[אבל בכ"י מינכן: ההולכות. ] נראה שיש להגיה כאן "מגליא ואספמיא", וענין "הבאות" שהן באות לא"י, ושתי ארצות אלו מכונות אצלנו צרפת וספרד. שוב בא לידנו ספר פרדס רמונים לר' שם טוב שפרוט על הגדות והעתיק "מגליא ומאספמיא".

